書紳詩
作者：權德輿
朝代：唐

paragraphs: 和靜有真質，斯人稱最靈。
感物惑天性，觸里紛多名。
禍機生隱微，智者鑒未形。
敗禮因近習，喆人自居貞。
當令念慮端，鄙嫚不能萌。
苟非不踰矩，焉得遂性情。
謹之在事初，動用各有程。
千里起步武，彗雲自纖莖。
心源一流放，駭浪奔長鯨。
淵木苟端深，枝流則貞清。
和理通性術，悠久方昭明。
先師留中庸，可以導此生。